Dilluns que ve l'Associació Cultural Nautilus projectarà ‘Los años rugientes’ (1962)
04 de febrer 2022

![](/media/2s5jvjee/c_nautilus_losañosrugientes.jpg?width=850&height=566.9886363636364)

Dilluns que ve, 7 de febrer, tindrà lloc la projecció de la comèdia _Los años rugientes_ (1962) del director Luigi Zampa, emmarcada en els ‘Dilluns de Nautilus’. L'activitat, que està organitzada per l'Associación Cultural Nautilus en col·laboració amb la delegació de Cultura, serà a les 18.30 hores a la Casa Municipal de Cultura del Port de Sagunt.

La història transcorre en 1936 a la regió d'Apúlia, a Itàlia. Entre els capos locals es corre la veu que arriba de Roma un alt càrrec del Partit Nacional Feixista. La màfia tem que este inspector descobrisca els seus térbols negocis. La seua preocupació els porta a confondre a un pobre corredor d'assegurances amb l'enviat de Roma. Així és com es desencadena una sèrie d'equívocs que obrin els ulls del jove Omero, que pren consciència de la perversió d'un règim que explota els més febles i desvalguts.

L'entrada és gratuïta i l'aforament limitat. Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/ptdbvb0m/mm_nautilus_losañosrugientes.jpg?width=588&height=880&mode=max)

*   [](http://www.facebook.com/sharer.php?u=https://aytosagunto.es/va/actualitat/dilluns-de-nautilus-cinema-los-anos-rugientes-2022-02-04/ "Facebook")
*   [](http://twitter.com/share?url=https://aytosagunto.es/va/actualitat/dilluns-de-nautilus-cinema-los-anos-rugientes-2022-02-04/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dilluns-de-nautilus-cinema-los-anos-rugientes-2022-02-04/ "Linked In")
*   [](mailto:?body=https://aytosagunto.es/va/actualitat/dilluns-de-nautilus-cinema-los-anos-rugientes-2022-02-04/)